Die Party van die Arbeid (Nederlands: Partij van de Arbeid, PvdA) is 'n Nederlandse sosiaal-demokratiese politieke party wat in 1946 gestig is. Die party het kort na die Tweede Wêreldoorlog voortgekom uit die vooroorlogse Sosiaal-Demokratiese Arbeidersparty (SDAP), die Vrysinnig-Demokratiese Bond (VDB) en die klein Christen-Demokratiese Unie (CDU). Sedertdien het dit 'n belangrike rol in die Nederlandse politiek gespeel, veral tydens die kabinette van Willem Drees (1948-58), Joop den Uyl (1973-1977) en Wim Kok (1994-2002). Van 5 November 2012 tot 26 Oktober 2017 het die PvdA met die liberale Volksparty vir Vryheid en Demokrasie (VVD) die Rutte II-kabinet gevorm, daarna was dit in die opposisie teen die regse Rutte III-kabinet. Die politieke leier is deesdae Lilianne Ploumen, haar voorganger was Lodewijk Asscher. Die verkiesings van die nuwe Tweede Kamer op 17 Maart 2021 is deur die Party van die Arbeid nóg verloor nóg gewen. Die party het 9 setels behaal (0). Die Party van die Arbeid is 'n lid van die Sosialistiese Internasionaal.